ชานม ชาเขียวจะไข่มุก หรือไม่ไข่มุกนี่ก็ถือว่าเป็นเมนูเครื่องดื่มยอดฮิตของเหล่าวัยรุ่นจริงๆ ซึ่งมีหลายๆ ร้านให้เราได้เลือกสรรกันอย่างเต็มที่ไปเลยจ้า..แต่กับวันนี้ขอพูดถึงร้านชาที่ตกแต่งแบบเก๋ๆ เน้นโทนสีดำ-เขียว และที่ชอบมาก โลโก้เค้าค่ะ น่ารักโดนใจดี ร้านนี้มีชื่อว่า "Kamu Tea" (คามุที) ซึ่งมีหลายสาขามากเลยทีเดียว แต่กับสาขานี้ตั้งอยู่ที่ Terminal 21 ชั้น 4 (ใกล้กับร้านฮะจิบังค่ะ) ร้านนี้เค้ามีหลากหลายเมนูเหมือนกันค่ะไม่ว่าจะเป็น ชานม, ชาเขียว, ชานมโกโก้, ชานมเผือก, ชานมแคนตาลูป หรือถ้าจะเป็นเครื่องดื่มเพื่อสุขภาพก็มีนะคะ เช่น ชากุหลาบ และชาข้าวหอมญี่ปุ่น เพราะสรรพคุณนี่เริ่ดจริงๆ ค่ะ...แต่กับวันนี้ขอเมนูเบสิคๆ ไปก่อนละกันค่ะ ชาเขียวไข่มุก ขอหวานน้อยค่ะ เพราะถ้าไม่งั้นเราว่ามันหวานไปนิดค่ะ รสชาเขียวเค้าเข้มข้นมากๆ หอมด้วย ไข่มุกก็หนึบ เหนียวกำลังดี ไม่แข็งไปหรือเล็กไป คือดูแล้วว่าใช้วัตถุดิบดีมีคุณภาพค่ะ!!ถูกใจ ใช่เลยจ้า!!!